

Document

standard de achiziții



**Cerere de ofertă pentru**

Ediția întâi

Decembrie 2020



UNITATEA CONSOLIDATĂ PENTRU IMPLEMENTAREA PROGRAMELOR FONDULUI INTERNAȚIONAL PENTRU DEZVOLTAREA AGRICOLĂ

Cerere de ofertă

(Request for Quotation)

**Servicii de organizare a Evenimentului aniversar:**

**„Programele IFAD în Moldova - un sfert de secol în susținerea dezvoltării rurale”**

**Nr. de Ref: 39/25 TRTP**

**1.1.1.3 / MDA-2000002242-0100-G-NS**

**Data lansării: 07.07.2025**

**Cuvânt înainte**

Aceast document pentru licitație a fost întocmit de UCIP IFAD Moldova și se bazează pe prima ediție a documentației standard de achiziții publicată de IFAD, care reglementează cererile de oferte pentru bunuri, disponibilă la [www.ifad.org/project-procurement](http://www.ifad.org/project-procurement). Aceaste documente pentru licitație trebuie utilizată pentru achiziționarea de servicii (non-consulting) folosind *National Shopping* ca metodă de achiziție în proiectele finanțate de IFAD.

IFAD nu garantează integralitatea, acuratețea traducerii, dacă este cazul, sau orice alt aspect în legătură cu conținutul acestei documentații.

**CERERE DE OFERTE (RFQ)**

Data: 04.07.2025

**Număr de referință: 39/25 TRTP**

***Servicii de organizare a Evenimentului*** ***aniversar:***

***„Programele IFAD în Moldova - un sfert de secol în susținerea dezvoltării rurale”***

*Adresată către: Tuturor prestatorilor interesați*

1. UCIP IFAD (numit în continuare „clientul” sau „entitatea achizitoare”)a primit o finanțare din partea *Fondului Internațional pentru Dezvoltare Agricolă* („Fondul” sau „IFAD”) pentru acoperirea costurilor „Îmbunătățirea Calităților pentru Transformarea Zonei Rurale” (TRTP)și intenționează să utilizeze o parte din această finanțare pentru achiziția pentru care este emisă această cerere de ofertă.

Utilizarea oricărei finanțări IFAD trebuie supusă aprobării IFAD, în conformitate cu clauzele și condițiile acordului de finanțare, precum și cu regulile, politicile și procedurile IFAD. Totodată, IFAD și personalul cu funcții de răspundere al acestuia, agenți și angajați, nu trebuie și nu pot în niciun fel să răspundă și să fie trași la răspundere prin niciun fel de procese, proceduri, reclamații, cereri de daune sau printr-o altă formă de răspundere, de orice natură, clamate/invocate de către vreo parte, în legătură cu Proiectul de Îmbunătățirea Calităților pentru Transformarea Zonei Rurale.

1. Această achiziție se bazează pe metoda de cumpărare **National Shopping**, așa cum este prevăzută în *Manualul de achiziții al IFAD*, care poate fi accesat prin intermediul site-ului de web al IFAD la [www.ifad.org/project-procurement](http://www.ifad.org/project-procurement) .
2. Ofertantul nu trebuie să aibă niciun conflict de interese, fie el real, potențial sau perceput în mod rezonabil ca atare. Ofertantul care are un astfel de conflict de interese, fie el real, potențial sau perceput în mod rezonabil ca atare, trebuie descalificat, cu excepția situațiilor în care acesta este aprobat în mod explicit altfel de către Fond. Ofertantul, inclusiv angajații și respectiv, afiliații săi, este considerat a avea un conflict de interese în situația în care vreunul dintre cei menționați:
   1. are o relație care îi oferă informații nejustificate sau nedivulgate public despre procesul de evaluare și/sau executarea contractului sau poate avea influență asupra acestor procese,
   2. participă la mai multe oferte în cadrul acestei acțiuni de achiziție,
   3. are o relație de afaceri sau de familie cu un membru al consiliului de administrație al cumpărătorului sau cu angajații acestuia, cu Fondul sau cu angajații acestuia sau cu orice altă persoană care a fost, este sau ar putea să fie în mod rezonabil implicată, direct sau indirect, în oricare parte din:
      1. pregătirii acestei cereri de oferte,
      2. procesului de selecție pentru această achiziție sau
      3. executării contractului.

Ofertantul și furnizorul au obligația permanentă de a dezvălui cu promptitudine orice situație de conflict de interese, fie el real, potențial sau perceput în mod rezonabil ca atare, apărut în timpul pregătirii ofertelor, a procesului de (selecție și) evaluare sau a executării contractului. Nedivulgarea corectă și promptă a oricărei situații aici menționate poate conduce la declanșarea unor acțiuni adecvate de contracararea efectelor, inclusiv descalificarea ofertantului, rezilierea contractului și orice altă acțiune considerată necesară, după caz, în conformitate cu *Politica IFAD privind prevenirea fraudei și corupției în proiectele și operațiunile sale* *[[1]](#footnote-1).*

1. Toți ofertanții sunt obligați să respecte *Politica revizuită a IFAD privind prevenirea fraudei și corupției în activitățile și operațiunile sale* (numită în continuare, „*Politica anticorupție a IFAD*”) când concurează pentru atribuirea contractului sau în timpul executării lui.
   1. Dacă se stabilește că un ofertant sau oricare dintre angajații sau agenții săi, sau sub-consultanții, subcontractanții, prestatorii de servicii, furnizorii, sub-furnizorii și/sau angajații sau agenții acestora s-au angajat, direct sau indirect, în oricare din practicile interzise definite în *Politica anticorupție a IFAD* sau în acte de hărțuire sau exploatare sexuală și/sau abuz sexual, așa cum sunt acestea definite în *Politica IFAD privind Prevenirea și abordarea faptelor de hărțuire și exploatare sexuală și abuz sexual[[2]](#footnote-2)* în timpul participării la licitație sau al executării contractului, oferta sa poate fi respinsă sau contractul poate fi reziliat unilateral de către cumpărător.
   2. În conformitate cu *Politica anti-corupție IFAD*, Fondul poate investiga și, dacă este cazul, sancționa entitățile și persoanele, inclusiv prin excluderea acestora (fie pe termen nelimitat, fie pentru o perioadă de timp stabilită) de a mai participa la orice activitate sau operațiune finanțată sau administrată de IFAD. Excluderea include, printre altele, neeligibilitatea pentru:
      * 1. atribuirea unui contract finanțat de IFAD sau să beneficieze financiar sau în orice alt mod de un astfel de contract;
        2. nominalizarea sa ca subcontractant, consultant, producător, furnizor, sub-furnizor, agent sau prestator de servicii al unei firme de altfel eligibile, căreia i se atribuie un contract finanțat de IFAD; și
        3. ca să primească veniturile din orice fel de împrumut sau subvenție furnizate de către Fond.

Fondul poate, de asemenea, să recunoască în mod unilateral excluderile eligibile instituite de către oricare dintre instituțiile financiare internaționale semnatare ale *Acordului pentru recunoașterea mutuală a deciziilor de excludere*.

* 1. Ofertanții și oricare dintre angajații și agenții acestora, precum și sub-consultanții, subcontractanții, prestatorii de servicii, furnizorii, sub-furnizorii, respectiv angajații și agenții acestora trebuie să coopereze pe deplin cu orice investigație efectuată de Fond, inclusiv prin asigurarea disponibilității personalului pentru interviuri și prin asigurarea accesului complet la toate conturile, sediile, documentele și înregistrările (inclusiv cele electronice) referitoare la acest proces de licitație sau la executarea contractului, respectiv la verificarea și/sau inspectarea acestor conturi, sedii, înregistrări și documente de către auditori și/sau anchetatori desemnați de către Fond.
  2. Ofertanții au obligația permanentă de a dezvălui în ofertă și, ulterior, în scris, după cum poate deveni relevant:
     1. orice sancțiuni administrative, condamnări penale sau suspendări temporare pentru practici de corupție, frauduloase, ocluzive, coercitive sau obstructive, primite sau aplicate lor sau oricărui angajat sau agent cheie și
     2. orice comisioane sau bonusuri plătite sau care urmează să fie plătite agenților sau altor terți în legătură cu acest proces de licitație sau cu executarea contractului. Ofertanții trebuie să dezvăluie numele și datele de contact ale agenților sau terților în cauză și motivele plăților, sumele și monezile comisioanelor sau bonusurilor plătite sau care urmează să fie plătite. Nerespectarea acestei obligații de divulgare a unor astfel de plăți poate conduce la respingerea ofertei sau la rezilierea contractului.
  3. Ofertanții trebuie să păstreze lizibile și disponibile toate dovezile și documentele, inclusiv înregistrările electronice, referitoare la acest proces de licitație, pentru o perioadă de cel puțin trei (3) ani de la notificarea finalizării procesului sau, în cazul în care ofertantului i se atribuie contractul, după executarea contractului.

1. Fondul cere ca toți beneficiarii de finanțări IFAD sau din fondurile administrate de IFAD, inclusiv cumpărătorul, ofertanții, partenerii de implementare, prestatorii de servicii și furnizorii, să respecte cele mai înalte standarde de integritate în timpul achizițiilor și al executării acestor contracte și să se angajeze să combaterea spălării banilor și a finanțării terorismului în conformitate cu *Politica IFAD privind combaterea spălării banilor și finanțării terorismului.[[3]](#footnote-3)*
2. *UCIP IFAD* vă invită să prezentați oferta de preț în format de factură pro-forma pentru furnizarea articolelor enumerate în Anexa 1 la prezenta cerere de oferte.
3. Oferta dvs., în formatul solicitat poate fi depusă în unul din cele 2 formate:

Pe suport hârtie, în plic, la sediul UCIP IFAD:

În atenția: Mangerului în Procurări – Alexandru SCURTU

bd. Ștefan cel Mare și Sfînt 162, et. 13, Biroul 1303, Chișinău, MD-2004

și dublare la adresa [procurement@ucipifad.md](mailto:procurement@ucipifad.md), sau

*Ofertantul va aplica semnătura electronică M-sign sau semnătura olografă + ștampilă pe actele și formularele din componența ofertei.*

Prin e-mail: E-mail: [procurement@ucipifad.md](mailto:procurement@ucipifad.md) si [scurtu.alexandru@ucipifad.md](mailto:scurtu.alexandru@ucipifad.md)

*Ofertantul va aplica semnătura electronică M-sign pe actele și formularele din componența ofertei, sau semnătura olografă + ștampilă pe actele și formularele din componența ofertei.*

1. Oferta ar trebui să fie însoțită de:
   1. Formular de depunere (formular anexat – Anexa A);
   2. Oferta de preț, conform Anexei 2 (formular anexat);
   3. Formular de auto-certificare (formular anexat Anexa B);
   4. o copie a certificatului de înregistrare al firmei dvs.;
   5. Lista cu evenimentele similare organizate si/sau găzduite de ofertant (cel putin 3 evenimente similare: workshopuri, conferințe, etc. cu participarea a minimum 50 persoane) în ultimii 5 ani (2020-2025);
   6. Autorizația sanitară a companiei de catering (în cazul în care aceasta este subcontractată de către prestator).
2. Orice solicitare de clarificare cu privire la această cerere de preț trebuie transmisă prin e-mail la adresa [procurement@ucipifad.md](mailto:procurement@ucipifad.md) sau [scurtu.alexandru@ucipifad.md](mailto:scurtu.alexandru@ucipifad.md) până la data de 14.07.2025, ora 17:00 (ora Moldovei). Clientul va oferi răspunsuri la toate solicitările de clarificări până la data de 17.07.2025, ora 17:00 (ora Moldovei).
3. Termenul limită pentru recepționarea ofertei dvs. este21.07.2025, ora 15:00 *(ora Moldovei).*
4. Ofertele ar trebui trimise până la termenul limită și la adresa menționate mai sus.
5. Ofertanții trebuie să depună oferte pentru toate serviciile solicitate prin cererea de ofertă. Nu se vor accepta ofertele parțiale. În cazul în care o ofertă prezintă serviciile listate, dar fără ca să aibă trecut prețul pentru toate serviciile menționate, se va considera că prețurile articolelor fără preț menționat sunt incluse în prețurile altor articole. Un articol care nu apare menționat expres în ofertă se consideră că nu este inclus în aceasta (*n.tr*- cu consecințele de rigoare).
6. **Evaluare**. Cumpărătorul trebuie să atribuie contractul ofertantului a cărui ofertă a fost stabilită ca fiind cea mai ieftină ofertă în condițiile în care răspunde în mod substanțial cererii de ofertă, cu condiția ca ofertantul să fie calificat să îndeplinească contractul în mod satisfăcător.

Evaluarea de către cumpărător a unei oferte poate lua în considerare, pe lângă îndeplinirea cerințelor minime tehnice și de calificare, următorii factori:

a) Persoană juridică înregistrată pe teritoriul Republicii Moldova;

b) e. Lista cu evenimentele similare organizate și/sau găzduite de ofertant (cel puțin 3 evenimente similare: workshopuri, conferințe, etc. cu participarea a minimum 50 persoane) în ultimii 5 ani (2020-2025);

c) Minim 3 ani de activitate pe piață.

d) Autorizația sanitară a companiei de catering (în cazul în care aceasta este subcontractată de către prestator).

**Programul de livrări.** Articolele trebuie livrate la termenele specificate în programul de livrări. Ofertele care oferă livrări după acest termen de livrare trebuie tratate ca fiind neacceptabile**.**

**Devieri de la programul de plăți.** Ofertanții trebuie să precizeze prețul ofertat ținând cont de programul de plăți precizat în condițiile de plată de mai jos. Ofertele trebuie evaluate pe baza acestui preț de bază. Ofertele în care se cer condiții de plată diferite de cele stipulate în clauza 14de mai jos trebuie tratate ca neacceptabile.

1. **Prețurile.** Prețurile trebuie să fie exprimate în MDL FĂRĂ TVA.
2. **Prestatorul va primi ulterior o scrisoare care va indica că:**

Prețul serviciilor va fi scutit de TVA cu drept de deducere prin Hotărârile Guvernului Republicii Moldova Nr. 246 din 08.04.2010 și Nr. 643 din 26.08.2011 cu modificările şi completările ulterioare în vigoare.

1. **Plata.** Plata se va face integral, în termen de 10 de zile de la livrare și acceptarea bunurilor/serviciilor.
2. **Programul de livrări.** Toate serviciile trebuie livrate în termenii specificați în Anexa 1 – Termeni de Referință (potrivit Anexei 1 - termenul este specificat separat pentru fiecare livrabil). Ofertanții trebuie să precizeze în ofertă termenele exacte de livrare.
3. **Garanție. N/A**.
4. **Valabilitate.** Oferta dvs. ar trebui să fie valabilă pentru o perioadă de 60 de zile de la data depunerii ofertei dvs**.**
5. **Comanda de cumpărare.** Comanda/ordinul de cumpărare trebuie emis de UCIP IFAD înainte de sfârșitul perioadei de valabilitate a ofertei, către ofertantul eligibil care a depus ofertă evaluată ca având cel mai mic preț. Termenii și condițiile comenzii de cumpărare sunt atașate în Anexa 2. După finalizarea procesului de evaluare și înainte de emiterea comenzii de cumpărare, cumpărătorul/entitatea cumpărătoare își rezervă dreptul de a crește sau de a micșora cantitățile solicitate în temeiul acestei cereri de ofertă (RFQ). Creșterea maximă permisă pentru volumul de servicii, înainte de semnarea contractului, este de + 25% din valoarea ofertei, iar scăderea maximă este de -25%.

Contractul va fi semnat pe o perioadă determinată, fără obligația legală de a comanda orice cantitate minimă sau maximă de bunuri/servicii.

Cu stimă,

...........................................................  
Attn: Alexandru SCURTU, Manager Procurări UCIP IFAD

Bd. Ștefan cel Mare și Sfînt 162, Chișinău, MD-2004, bir. 1301

E-mail: [procurement@ucipifad.md](mailto:procurement@ucipifad.md) / [scurtu.alexandru@ucipifad.md](mailto:scurtu.alexandru@ucipifad.md)

[](http://www.ucipifad.md/)

[facebook-icon_32x32](https://www.facebook.com/UCIPIFAD/)   [instagram-icon_32x32](https://www.instagram.com/ucip_ifad_moldova/?hl=en)   [youtube-icon_32x32](https://www.youtube.com/channel/UCkUuUiWBgnSadHueaHFGcSA?view_as=subscriber)   [OK](https://ok.ru/ucipifad.moldova)

**Anexa 1**

**Termeni de Referință (TOR)**

Privind selectarea unei companii pentru Servicii de organizare a Evenimentului aniversar: „*Programele IFAD în Moldova - un sfert de secol în susținerea dezvoltării rurale*”

**1. Clientul**

Clientul pentru serviciile solicitate în cadrul Termenelor de Referință (ToR) este *Unitatea Consolidată Pentru Implementarea Programelor IFAD (UCIP IFAD).*

**2. Contextul țării**

Exemplele evoluțiilor economice din ultimul timp au schimbat decisiv ritmurile de dezvoltare, iar flexibilitatea și adaptabilitatea la schimbările climatice au devenit factori imperativi pentru o supraviețuire economică. Tendințele curente au rezultat în conștientizarea importanței vitale de a planifica minuțios proiectele investiționale, dar și afacerile în condițiile schimbărilor climatice dar și a unei concurențe sporite pe piață.

Proiectele IFAD în Moldova sunt concepute de a acordă suport antreprenorilor din zona rurală de a face fată provocărilor, în special celor legate de schimbările climatice. Activitățile prevăzute în cadrul Programelor IFAD sunt implementate de către UCIP IFAD în colaborare și/sau prin intermediul prestatorilor de servicii, a instituțiilor financiare partenere, dar și a furnizorilor de echipamente, în contextul prezentării ofertelor de preț pentru bunurile ce urmează a fi procurate din sursele financiare al Proiectelor IFAD.

**3. Contextul proiectului**

|  |  |
| --- | --- |
| **Proiectul** | Îmbunătățirea capacităților pentru transformarea zonei rurale (TRTP). Acest proiect este realizat de Guvernul Republicii Moldova, prin Unitatea Consolidată de Implementarea Programelor IFAD, cu sprijinul Fondului Internațional pentru Dezvoltarea Agricolă |
| **Lansarea** **Proiectului** | 13/01/2021 |
| **Finalizarea Proiectului** | 30/03/2027 |
| **Obiectivele Proiectului** | * sporirea capacității de producție, a rezistenței la riscurile economice, de mediu și climatice, precum și accesul la piețe a populației sărace din mediul rural (în special a tinerilor, femeilor și micilor producători); * îmbunătățirea nivelului de viață al populației rurale din Republica Moldova, reducerea sărăciei și migrației din zona rural. |
| **Aria de implementare**  **Grupul țintă** | 1. Proiectul are acoperire națională - cu prioritate în zonele mai vulnerabile din punct de vedere climatic și în zonele defavorizate din întreaga țară. 2. Grup țintă: fermierii mici și micro, tineri antreprenori, femei antreprenoare, grupuri de producători |
| **Componentele Proiectului TRTP** | **Componenta 1: Transformarea economică reziliență**   * *Sub-componenta 1.1 Consolidarea rezistenței la schimbările climatice* * *Subcomponenta 1.2 Dezvoltarea businessului agricol*   **Componenta 2: Finanțarea antreprenorialului**   * *Subcomponenta 2.1. Credite disponibile pentru tineri și femei antreprenori* * *Subcomponenta 2.2. Dezvoltarea sectorului de finanțare a mediului rural* |

Scopul Proiectului este stimularea creșterii economice rurale pe scară largă și reducerea sărăciei prin asistenta tehnică si financiară acordată locuitorilor din mediul rural al Republicii Moldova. Sub componenta 1.1 ”Consolidarea rezistenței la schimbările climatice” din cadrul proiectului TRTP este concepută pentru a sprijini investițiile în irigare la scară mică a fermierilor mici (până la 10 ha) și implementării tehnologiilor inteligente adaptate la schimbările climatice. Tipurile de investiții eligibile în cadrul acestei activități include investițiile în sisteme de irigare la scară mică.

**5. Contextul activității**

În contextul împlinirii în luna septembrie a 25 de ani de activitate a Programelor IFAD în Moldova, UCIP IFAD intenționează să desfășoare un eveniment aniversar în format de Conferință. Scopul Conferinței este de a prezenta totalurile suportului Programelor IFAD pe mai multe dimensiuni. Prin acest eveniment ne propunem să prezentăm atât impactul acestui suport în dezvoltarea comunităților rurale cât și să diseminăm modele de companii/fermieri care și-au dezvoltat cu succes afacerile agricole cu ajutorul suportului UCIP IFAD. Conferința se va desfășura în format mixt: fizic circa 100 persoane și online (cu conexiune ZOOM si canale de traducere ).

**6. Obiective generale**

Pentru realizarea sarcinii, UCIP IFAD va selecta în mod individual o companie/ prestator de servicii pentru organizarea evenimentului aniversar „Programele IFAD în Moldova - un sfert de secol în susținerea dezvoltării rurale” cu participarea a circa 100 de persoane: beneficiari, parteneri, oficiali din Președinție, Guvern, Parlament, oficiul central IFAD, prestatori de servicii în agrobusiness, reprezentanți ai ambasadelor, organizații internaționale, presă în cadrul Proiectului „Îmbunătățirea capacităților pentru transformarea zonei rurale” (TRTP).

**6. Obiectivele Sarcinii / Activității**

Prin intervențiile sale în Moldova, IFAD își propune să îmbunătățească, să lărgească și să asigure, accesul micilor antreprenori din mediul rural la serviciile financiare, consultanță și asistență tehnică în afaceri, dar și instituțiilor financiare partenere, ajutând-le să beneficieze de oportunitățile care rezultă din procesul de transformare rurală (dezvoltarea infrastructurii economice, de afaceri, digitalizare, etc).

Obiectivele evenimentului aniversar „Programele IFAD în Moldova - un sfert de secol în susținerea dezvoltării rurale” sunt de a evidențiacontribuția și impactul Programelor IFAD în dezvoltarea rurală a Moldovei timp de 25 de ani; să inspire noi inițiative și colaborări pentru viitorul agriculturii durabile și rezilienței la schimbările climatice. Pe parcursul evenimentului va fi amenajată o zona expozițională cu standuri cu produse ale cel puțin 15 de beneficiari ai proiectelor IFAD, vor fi organizate concursuri cu premii pentru invitați.

**Structura evenimentului**

**Data propusă:** *19 (vineri) septembrie 2025*  
**Locație:** Chișinău, maib business, sala de evenimente  
**Durată:** 1 zi 10.00 -14.00

1. **Deschiderea oficială**

* Mesaje de salut
  + Președinție/Guvern/IFAD/parteneri internaționali
* Video-retrospectivă: „25 de ani în imagini și cifre” (Agrobiznes.md)
* Panel de discuții: *De la idee la succes – oameni susținuți de IFAD care schimbă viața satului*
  + Infrastructură rurală (infrastructură de irigare, drumuri, împădurire) Rezultate cu exemple de antreprenori beneficiari (impactul sustinerii IFAD asupra afacerii). Diplome de excelență în business.
  + Tineri și femei. Rezultate cu exemple de antreprenori beneficiari (impactul sustinerii IFAD asupra afacerii. Diplome de excelență în business.
  + Microantreprenori, întreprinderi mici și mici. Diplome de excelență în business.
  + Agricultură conservativă
  + Cercetare și științe agricole
  + Asistență tehnică.(cursuri de instruire, mentorat, vizite de documentare, etc.) Rezultate cu exemple de antreprenori beneficiari (impactul sustinerii IFAD asupra afacerii)

1. **Proiecte, planuri de viitor IFAD în Moldova (MAIA, IFAD)**
2. **Expoziție interactivă**

* Standuri cu produse ale beneficiarilor proiectelor IFAD (15 beneficiari)
* Colțuri tematice: agricultură ecologică, tineri antreprenori, femei în agricultură
* Activități pentru public: recepție, degustări, poze la photowall, concurs cu premii pentru invitați de a publica poze cu hashtag **#25AniUCIPIFAD,** muzică de ambianță

**7. Sarcini pentru prestator**

Pentru realizarea obiectivelor stabilite în cadrul acestui ToR, prestatorul care urmează a fi selectat va fi responsabil pentru următoarele sarcini:

**Ante eveniment:**

* Amenajarea sălii pentru circa 100 de invitați în funcție de solicitarea Autorității Contractante (AC); (Sala și ecranele LED sunt asigurate de AC)
* Asigurarea cu echipamente pentru traducere și 2 cabine pentru traducători
* Asigurarea cu moderator al evenimentului. Numele moderatorului și scenariul acestuia va fi coordonat cu AC.
* Asigurarea cu 15 mese identice (de la Moldexpo sau altă companie) pentru spațiul expozițional al beneficiarilor din holul sălii
* Elaborare design pentru tăblițe sau bannere ale expozanților
* Creare link Zoom în format de Conferință cu canale de traducere. Link-ul va fi transmis cu minim 3 zile înainte de data evenimentului de către AC pentru participanții înregistrați online.
* Crearea unei machete generale imagine/e-banner despre Conferință pentru a fi plasată atât pe ecran la începutul conferinței, cât și pe paginile de socializare UCIP IFAD, care va include elemente de vizibilitate ale UCIP IFAD și a partenerului strategic și coloristica evenimentului. Structura textului va fi coordonata de AC;
* Crearea unei machete imagine/card pentru speakerii Conferinței pentru a fi plasat atât pe ecran în timpul conferinței, cât și pe paginile de socializare UCIP IFAD, care va include elemente de vizibilitate ale UCIP IFAD și coloristica evenimentului. Structura textului va fi livrată de AC;
* Crearea machetei de e-carduripentru integrarea istoriilor de succes ale companiilor beneficiare ale Proiectelor IFAD. Structura textelor va fi livrată de AC.
* Elaborarea unui Info grafic cu rezultatele proiectelor IFAD care va fi proiectat pe ecranul Conferinței și ulterior diseminat, însoțit de un comunicat, pe diverse surse media.
* Elaborare a 5 prezentări interactive (3-4 slide-uri) cu rezultatele Proiectelor IFAD pe diverse dimensiuni (conform agenda), menținând coloristica evenimentului. Informația brută va fi prezentată de AC.

**În timpul evenimentului:**

* Monitorizarea funcționării echipamentelor audio-video și asigurarea suportului tehnic pe toată durata evenimentului. Prezența permanenta a unei persoane în sală care să asigure buna desfășurare a evenimentului (oferirea microfonului mobil celor care doresc sa adreseze întrebări, asistarea participanților în utilizarea echipamentului de traducerea sincronă, etc.);
* Asigurarea serviciilor de coffee break și mini-recepție la închidere (catering**)** pentru 100 de persoane. Meniul va fi discutat prealabil cu AC;
* Asigurarea transmisiunii online a evenimentului pe platforme social media (Facebook, Youtube) și pe Privesc.eu;
* Asigurarea sticlelor cu apă plată și minerală, pahare, pe toată durata evenimentului;
* Asigurarea de servicii FOTOîn timpul evenimentului

**Post eveniment**

* Realizarea unui raport după eveniment. Raportul va fi narativ și va conține următoarele:

1. Lista participanților la eveniment de pe Zoom;
2. Prezentările speakerilor (în format digital);
3. Măsuri de vizibilitate (e-carduri, e-banner, tăblițe sau banner pentru expozanți)
4. Factura fiscală aferentă evenimentului;
5. Act de predare – primire a serviciilor prestate conform Contractului, semnat de ambele părți.

**8. Dezvoltarea capacităților și transferul de cunoștințe**

Moderatorul evenimentului și vorbitorii vor fi identificați și invitați de UCIP IFAD pentru a aborda și prezenta participanților la Conferință rezultatele și lecții învățate pe parcursul implementării Proiectelor IFAD în Moldova.

**9. Rezultatul scontat și livrabilele**

În rezultatul implementării activităților descrise în capitolul 7, vor fi prezentate UCIP IFAD, următoarele livrabile:

|  |  |  |  |
| --- | --- | --- | --- |
| Activitate | Livrabile | Cantitate | Termen, zile calendaristice |
| Suport logistic pentru Conferinta | 1.Amenajarea sălii, a holului expozițional și a spațiului pentru photowall (va fi agreat cu UCIP IFAD); | 1 | 1 zile calendaristice inainte de eveniment. |
|  | 2. Dotarea sălii cu echipamente și mijloace necesare (tribuna pentru speakeri, laptop, microfoane, sonorizare, echipamente de traducere, 2 cabine pentru traducători, conectarea salii la platforma Zoom |  | 1 zi înainte de eveniment |
|  | 3. Asigurarea cu 15 mese identice pentru spațiul expozițional | 15 | 1 zi înainte de eveniment |
|  | 4. Asigurarea cu moderator (a fi agreat cu UCIP IFAD); | 1 | 15 zile calendaristice de la semnarea contractului. |
|  | 5.Elaborare E-banner general pentru Conferință, e-carduri și fundal on-line pentru speakeri | 1 | 15 zile înainte de eveniment |
|  | 6. Crearea subtitrelor cu poze pentru speakerii Conferinței pentru a fi plasat pe ecran în timpul conferinței |  | 3 zile înainte de eveniment |
|  | 7. Crearea unui card cu toți speakerii Conferinței pentru a fi plasat pe paginile de socializare UCIP IFAD | 1 | Înainte cu 5 zile de eveniment |
|  | 8. Crearea machetei de e-carduripentru integrarea istoriilor de succes ale companiilor beneficiare ale Proiectelor IFAD | 1 | Înainte cu 15 zile de eveniment |
|  | 9. Elaborarea unui Info grafic cu rezultatele proiectelor IFAD care va fi proiectat pe ecranul Conferinței | 1 | Înainte cu 5 zile de eveniment |
|  | 10. Elaborare a5prezentări interactive (3-4 slide-uri) cu rezultatele Proiectelor IFAD pe diverse dimensiuni (conform agenda) |  | Cu 3 zile înaintea evenimentului |
|  | 11. Asigurarea de servicii FOTO | 1 | în timpul evenimentului |
|  | 12. Asigurarea serviciilor de coffee break și mini-recepție (catering sau bucatele restaurantului hotelului**)** pentru 100 de persoane. Meniul va fi discutat prealabil cu Autoritatea Contractantă | 2 | Compania va propune un meniu in baza agendei preliminare oferite de UCIP IFAD (cu minim 5 zile înainte de organizarea evenimentului) |
|  | 13.Transmisiuni online a evenimentului pe platforme social media (FB, Youtube și pe Privesc.eu) | 3 | în timpul evenimentului |

Costul pentru serviciile prestate va include toate sarcinile enumerate în capitolul 7 și livrabilelor din cadrul capitolului 9 și va fi achitat de către UCIP IFAD.

Fiecare Act va indica volumul și valoarea serviciilor prestate în perioada de raportare și va fi semnat de către UCIP IFAD doar după verificarea și aprobarea de către responsabilul de contract a rapoartelor și documentelor solicitate la capitolul 7 și 9, acestea constituind baza acceptării și achitării serviciilor efectuate, pe lângă actul de receptie a serviciilor și factura fiscală.

Toate rapoartele solicitate prin prezenții Termeni de referință (și la necesitate, acte adiționale) vor fi prezentate pe suport de hârtie și în format digital, în limba română, pentru examinare și aprobare de către responsabilul de contract.

UCIP IFAD își rezervă dreptul de a comunica cu beneficiarii instruirii în vederea colectării feedback-ului și a verifica volumul și calitatea serviciilor prestate.

**10. Cerințe de calificare și experiența necesară pentru lista scurtă**

**Cerințe de calificare pentru Prestator:**

a) Persoană juridică înregistrată pe teritoriul Republicii Moldova;

b) Experiența în organizarea si/sau găzduirea de evenimente similare – cel puțin 3 evenimente similare (workshopuri, conferințe, etc.) organizate pentru minim 50 persoane;

c) Minim 3 ani de activitate pe piață;

d) Autorizația sanitară a localului unde se va desfășura evenimentul/a companiei de catering (daca aceasta va fi subcontractata de către prestator).

**11. Detalii generale privind aranjamente:**

**Localitatea desfășurării evenimentului:** mun. Chișinău**,** maib business, sala de evenimente

**Durata:** 4 ore astronomice

**Perioada:** activitatea este planificată pentru *19 septembrie, 2025*

**Numărul de participanți:** 100 de persoane

**Profilul participanților:** Autorități publice centrale, parteneri, beneficiari ai proiectelor IFAD.

**12. Coordonarea Activităților**

Coordonarea și monitorizarea activităților va fi efectuată de către responsabilul de contract desemnat din cadrul UCIP IFAD. Prestatorul de servicii va raporta și va prezenta livrabilele responsabilului de contract desemnat.

**13. Servicii și facilități care trebuie furnizate de Beneficiar**

Beneficiarul va oferi Prestatorului tot suportul informațional necesar pentru implementarea cu succes activităților descrise în prezenții Termeni de Referință. Prestatorul își va desfășura activitatea în strânsă colaborare cu responsabilul de contract din cadrul UCIP IFAD, care va asigura informații și suport la implementarea activității.

**14. Servicii și facilități care trebuie furnizate de Prestator**

Pentru buna executare a activității solicitate, Prestatorul va dispune de capacitățile umane și tehnice necesare, dotări specifice, utilaj și echipament necesar pentru prestarea serviciilor solicitate în prezenții Termeni de Referință.

**Anexa 2**

**FORMULAR OFERTA FINANCIARĂ– Fișier separat anexat la RFQ**

1. Politica este accesibilă la adresa: [www.ifad.org/anticorruption\_policy](http://www.ifad.org/anticorruption_policy). [↑](#footnote-ref-1)
2. Politica este accesibila la adresa: <http://www.ifad.org/en/document-detail/asset/40738506> [↑](#footnote-ref-2)
3. Politica este accesibilă la adresa: <http://www.ifad.org/en/document-detail/asset/41942012> [↑](#footnote-ref-3)